title: Hotărârea Curții din 20 iunie 2008 în cauza E-8/07 dintre: Celina Nguyen și Statul norvegian, reprezentat de Justis- og politidepartementet (Ministerul de Justiție și de Poliție) (Asigurarea obligatorie de răspundere civilă privind autovehiculele — Directivele 72/166/CEE, 84/5/CEE și 90/232/CEE — Compensație pentru prejudicii care nu sunt de natură economică — Condiții privind responsabilitatea statului — Încălcare suficient de gravă)

text:
               16.10.2008

               RO

               Jurnalul Oficial al Uniunii Europene

               C 263/4

      HOTĂRÂREA CURȚII

   din 20 iunie 2008
   în cauza E-8/07 dintre:
   Celina Nguyen și Statul norvegian, reprezentat de Justis- og politidepartementet (Ministerul de Justiție și de Poliție)

      (Asigurarea obligatorie de răspundere civilă privind autovehiculele — Directivele 72/166/CEE, 84/5/CEE și 90/232/CEE — Compensație pentru prejudicii care nu sunt de natură economică — Condiții privind responsabilitatea statului — Încălcare suficient de gravă)

   (2008/C 263/04)
   În cauza E-8/07 dintre Celina Nguyen și statul norvegian, reprezentat de Justis- og politidepartementet (Ministerul Justiției și de Poliție) — CERERE înaintată Curții de către Oslo tingrett (tribunalul districtual Oslo) privind interpretarea Acordului privind SEE, în special în ceea ce privește următoarele acte menționate în anexa IX:

               —

               actul menționat la punctul 8 din anexa IX (Directiva 72/166/CEE a Consiliului din 24 aprilie 1972 privind apropierea legislațiilor statelor membre cu privire la asigurarea de răspundere civilă auto și introducerea obligației de asigurare a acestei răspunderi, denumită în continuare „Prima directivă privind asigurarea auto”),

               —

               actul menționat la punctul 9 din anexa IX (A doua Directivă 84/5/CEE a Consiliului din 30 decembrie 1983 privind apropierea legislațiilor statelor membre privind asigurarea de răspundere civilă pentru pagubele produse de autovehicule, denumită în continuare „A doua directivă privind asigurarea auto”),

               —

               actul menționat la punctul 10 din anexa IX (A treia Directivă 90/232/CEE a Consiliului din 14 mai 1990 privind armonizarea legislației statelor membre referitoare la asigurarea de răspundere civilă pentru pagubele produse de autovehicule, denumită în continuare „A treia directivă privind asigurarea auto”),

         Curtea, alcătuită din Carl Baudenbacher, președinte, Thorgeir Örlygsson, judecător-raportor, și Ola Mestad, judecător (ad hoc), a emis, la 20 iunie 2008, hotărârea al cărei dispozitiv prevede următoarele:

               1.

                  Excluderea indemnizației pentru prejudicii care nu sunt de natură economică („durere și suferință”), care este o formă de responsabilitate civilă, de la sistemul de asigurări obligatorii în temeiul legislației naționale nu este compatibilă cu prima, a doua și a treia directivă privind asigurarea auto.

               2.

                  Excluderea indemnizației pentru prejudicii care nu sunt de natură economică („durere și suferință”), care este o formă de răspundere civilă, de la sistemul de asigurări obligatorii în temeiul legislației naționale constituie o încălcare suficient de gravă a legislației SEE pentru a putea antrena răspunderea statului.


Hotărârea Curții (camera a șasea) din data de 7 mai 1998. # Clean Car Autoservice GesmbH împotriva Landeshauptmann von Wien. # Cerere având ca obiect pronunțarea unei hotărâri preliminare: Verwaltungsgerichtshof - Austria. # Libera circulație a lucrătorilor. # Cauza C-350/96.